ओखलढुंगा- गायक सचिन राई यतिबेला गीत गाउनमा व्यस्त छन् । खोटाङको दित्तेल रुपाकोट मझुवागढी नगरपालिका ३ का सचिन आफु गायन क्षेत्रमा प्रवेश गरेसँगै दर्शकहरुको क्रेज पनि बढदै गएको बताउँछन् । २०६९ सालमा खोटाङ सुगम स्टार बनेका सचिन २०७० सालको नेपाल आईडलमा फस्टरनरप भएका थिए । त्यस यता उनि गायन क्षेत्रमै व्यस्त छन् । ‘खोटाङको एउटा गाउँको सामान्य परिवारमा जन्मीएको म ६ वर्ष यता सांगितिक दुनियामा रमाईरहेको छु ।’ उनि भन्छन् ‘निरञ्तरको अभ्यासले सफलता चुम्न सकिन्छ भन्ने लागेर गाउने कामलाई कहिल्यै छोडिन अहिले निरञ्तर ३ घण्टा भन्दा बढि स्टेजमा मनोरञ्जन दिन सक्छु ।’ सचिनले सुगम स्टार नामक पहिलो एल्बम बजारमा निकालेका थिए । अहिले दोस्रो एल्बम निकाल्न तरखरमा जुटेका छन् ।
